**Ecou de Noiembrie ( II )**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ecou de Noiembrie ( II )

Noiembrie-ncărcat de brumă, cu a lui albă mantie

Peste dealuri şi câmpii, aşternutul său şi-a-ntins!

Codrul freamătă sub vânt, febră mare l-a cuprins,

Şi îşi leapădă veşmântul. Vremea-i tristă şi pustie!

Privind oglinda naturii, codrul verde-l vezi-nvins

Frunzele-şi iau zborul lin, şi-au culoarea ruginie!

Plutesc în şir rotocoale, rând pe rând cu nostalgie,

Nevrând jos să se aştearnă, parcă-ar face înadins.

Toamna îşi încheie stagiul prin lepădarea armurii

Cea atât de-ncântătoare, săturând ochii privind,

Cu culoarea ei cea verde-ntreţinând viaţa făpturii

Ce-a creat-o Dumnezeu, prin planul Său El ştiind,

Căci omul prin existenţa-i, primeşte darul naturii,

Aerul, oxigenat şi proaspăt, sorginte-al vieţii fiind!

Flavius Laurian Duverna